CELEX: C2004/228/56
Language: sk
Date: 2004-09-11 00:00:00
Title: Vec C-293/04: Návrh na začatie konania o prejudiciálnej otázke podaný rozsudkom Gerechtshof te Amsterdam zo dňa 14. júna 2004 vo veci Beemsterboer Coldstore Services B.V. proti Inspecteur der Belastingdienst - Douanedistrict Arnhem

11.9.2004   
            
            
               SK
            
            
               Úradný vestník Európskej únie
            
            
               C 228/27
            
         Návrh na začatie konania o prejudiciálnej otázke podaný rozsudkom Gerechtshof te Amsterdam zo dňa 14. júna 2004 vo veci Beemsterboer Coldstore Services B.V. proti Inspecteur der Belastingdienst - Douanedistrict Arnhem
   (Vec C-293/04)
   (2004/C 228/56)
   Gerechtshof te Amsterdam (Holandsko) rozsudkom zo dňa 14. júna 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci Beemsterboer Coldstore Services B.V. proti Inspekcteur der Belastingdienst - Douanedistrict Arnhem, ktorý bol doručený kancelárii Súdneho dvora dňa 9. júla 2004.
   Beemsterboer Coldstore Services B.V. žiada Súdny dvor, aby rozhodol o nasledujúcich otázkach:
   
               1.
            
            
               Môže byť nové znenie článku 220, odsek 2, písmeno b) Colného kódexu (1) použité v prípade, keď colný dlh vznikol a k dodatočnému výberu cla prišlo pred účinnosťou tohto ustanovenia?
            
         
               2.
            
            
               V prípade kladnej odpovede na prvú otázku, je osvedčenie EUR.1, u ktorého nemožno zistiť, či je skutočne nesprávne, lebo pôvod tovaru, pre ktorý bolo osvedčenie vydané, nemohol byť pri následnej kontrole zistený, zatiaľ čo uvedenému tovaru z tohto dôvodu bolo odopreté preferenčné zaobchádzanie „nesprávnym osvedčením“ v zmysle nového znenia článku 220, odsek 2, písmeno b) colného kódexu, a ak sa nejedná o tento prípad, môže sa strana, ktorá má na tom záujem, s úspechom odvolať na uvedené ustanovenie?
            
         
               3.
            
            
               V prípade kladnej odpovede na druhú otázku, kto musí dokazovať, že osvedčenie sa zakladá na nesprávnom popise skutočností zo strany vývozcu, alebo kto musí dokazovať, že orgány vydávajúce osvedčenie si uvedomovali, alebo si mali uvedomiť, že tovar nespĺňa podmienky pre preferenčné zaobchádzanie?
            
         
               4.
            
            
               V prípade zápornej odpovede na prvú otázku, môže sa strana, ktorá má na tom záujem, s úspechom odvolať na článok 220, odsek 2, písmeno b) Colného kódexu v znení platnom do 19. decembra 200, v prípade, že nie je možné dodatočne zistiť, či colné orgány vydali osvedčenie EUR.1 z dobrých dôvodov a oprávnene?
            
         
      (1)  Ú. v. ES L 311 z 12.12.2000, s. 17